# **DECIZIA ETAPEI DE ÎNCADRARE**

## NR. PROIECT din 06.11.2019.

Ca urmare a solicitării de emitere a acordului de mediu adresate de **ASOCIAȚIA SZÉKELYVARSÁG NÉGYÉVSZAKOS SÍ ÉS TÚRAKÖZPONT EGYESÜLET**, cu sediul în com. Vărșag, nr. 338/B, jud. Harghita, înregistrată la APM Harghita cu nr. 7583/12.08.2019, completată sub nr. 8367/12.09.2019, nr. 8750/26.09.2019, nr. 8868/02.10.2019, nr. 8944/03.10.2019, nr. 9004/07.10.2019, nr. 9180/11.10.2019, nr. 9492/23.10.2019, nr. 9702/31.10.2019, nr. 9555/25.10.2019 în baza:

 **- Legii nr. 292/2018** privind evaluarea impactului anumitor proiecte publice şi private asupra mediului,

 **- Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului **APM Harghita** decide, ca urmare a consultărilor desfăşurate în cadrul şedinţei/şedinţelor Comisiei de Analiză Tehnică din data de 29.10.2019 că proiectul **, “ Construire centru de schi și spații de deservire pârtie de schi”** propus a fi amplasat în intravilanul com. Vărșag, fn, jud Harghita, **nu se supune evaluării impactului asupra mediului.**

**Justificarea prezentei decizii:**

 **I. Motivele pe baza cărora s-a stabilit neefectuarea evaluării impactului asupra mediului sunt următoarele:**

 **a) proiectul se încadrează în prevederile Legi 292/2018, anexa nr. 2 pct. 12, lit. a, coroborat cu pct. 13. lit.a;**

 **b) Justificarea potrivit criteriilor prevăzute în anexa nr. 3**

 **1. Caracteristicile proiectului:**

 ***a) dimensiunea și concepția întregului proiect:***

Terenul studiat în suprafață de 14800 mp este situat în intravilanul comunei Vărșag (în partea nord estică a comunei –intravilan insular), în zona Forrásköze și este accesibil din zona "Tálasbérce" pe un drum comunal. Accesul în comună se realizează prin drumul judeţean DJ 138 Bradesti-Suseni din care se ramifică DJ 138B.

 Pe teren se dorește realizarea unui centru care va cuprinde un domeniu schiabil cu pârtie de schi și o clădire care va adăposti un restaurant și spații de deservire al pârtiei de schi.

|  |  |
| --- | --- |
| **Bilanțul urbanistic proiectat :** |  |
| Suprafața parcelei | 14.800 mp |
| Suprafața construită totală – proiectată | 335,85 mp |
| - Aria construită clădire propusă | 195,20 mp |
| - Aria construită instalație de transport | 140,65 mp |
| Suprafața desfășurată totală – proiectată | 542,30 mp |
| - Aria desfășurată clădire propusă | 390,40 mp |
| - Aria desfășurată instalație de transport | 151,90mp |
|  |  |

1. **INSTALAȚIA DE TRANSPORT - TELESCAUN**

Instalația de transport (telescaunul) se va reamplasa pe versantul vestic al terenului și va fi alcătuit dintr-o stație inferioară de antrenare a cablului purtător-tractor, linia și stația superioară, de întindere-întoarcere a cablului purtător-tractor. Instalația propusă este de tip telescaun fix, mono-cablu, având vehiculele sub formă de scaune de două locuri, cuplate permanent (fix) la cablul purtător-tractor. Traseul telescaunului unește în linie dreaptă cele două stații.

Stația inferioară a liniei de transport se va amplasa în vecinătatea clădirii. Stația inferioară cuprinde grupurile de antrenare al cablului și cabina de comandă. De la acest nivel se realizează ambarcarea pasagerilor. Linia cuprinde cablul purtător-tractor, pilonii de susținere al acestuia și vehiculele sub formă de scaune de câte două locuri. Cablul ce unește cele două stații este montat în circuit închis, fiind antrenat în stația inferioară și întins și întors în stația superioară. Stația superioară întinde și întoarce cablul, aici se efectuează debarcarea schiorilor.

* funcțiunea: instalație de transport (telescaun)

|  |  |
| --- | --- |
| - lungimea orizontală: | 775,86 m |
| - diferența de nivel: | 168,77 m |
| - lungimea pe înclinare: | 796,56 m |
| - înclinarea medie | 21,24% |
| - pilonii de linie | 10 buc. |
| - ecartament linie | 4,00 m |

 **B. RESTAURANT ȘI SPAȚII DE DESERVIRE PÂRTIE DE SCHI**

Pe teren se dorește realizarea unei clădiri cu două niveluri (demisol+parter), care la parter va cuprinde spații amenajate cu destinația de alimentație publică (restaurant, grupuri sanitare, bucătărie, depozit), iar demisolul va găzdui spațiile de deservire al activităților și serviciilor specifice zonei de agrement și sport montan (vestiare, cameră de tratament, salvamont, casă de bilete, grupuri sanitare). Materialele utilizate la tratarea arhitecturală a clădirii au fost alese și concepute în așa fel încât să reprezinte arhitectura modernă, cu aspectul specific zonelor montane. Finisajele predominante vor fi lemnul, tratat și ignifugat și finisajele de piatră fasonată.

Capacitatea simultană maximă a clădirii va fi de 175 persoane. Capacitate simultană maximă restaurant: 96 persoane.

**Suprafețe la clădirea nou propusă – restaurant și spații de deservire pârtie de schi**

- Suprafață demisol: 195,20 mp

- Suprafaţa desfășurată: 390,40 mp

- Suprafață utilă

- Suprafața utilă DEMISOL: 161,81 mp

- Suprafață utilă PARTER: 162,12 mp

- Suprafața utilă totală: 323,97 mp

**Asigurarea utilităților:**

Clădirea propusă și instalația de transport va fi racordată la reţeaua publică de curent electric.

Apa potabilă va fi asigurată din fântâna săpată pe amplasament. Nu există canalizare, pentru canalizarea menajeră se va realiza un bazin etanș vidanjabil.

Încălzirea va fi asigurată prin centrală termică proprie pe bază de combustibil solid, material lemnos. În restaurant va fi amenajat un șemineu pe bază de lemne.

Scurgerea apelor pluviale va fi asigurată prin colectarea și dirijarea acestora prin jgheaburi și burlane din tablă zincată de pe clădire pe teren.

Ventilaţia: - naturală, prin ferestre şi uşi.

Total capacitate în centrul de schi: 500 persoane.

***b) cumularea cu alte proiecte existente și/sau aprobate:*** - Nu este cazul.

***c) utilizarea resurselor naturale, în special a solului, a terenurilor, a apei și a biodiversității****:*

*pamânt – va fi asigurat prin săpături la locul amplasamentului*

*bolovăniș, sorturi, balast, nisip – va fi asigurat de la carieră, balastieră staţie de sortare agregate minerale naturale, care sunt autorizate din punct de vedere al protecţiei mediului existente în zonă.*

*apă (folosita la diferite procese tehnologice) – va fi asigurat prin cisterne.*

***d) producţia de deşeuri:***

*Deşeurile menajere (cod deşeu-20.03.01) rezultate în perioada executării lucrărilor cât și în timpul funcționării, vor fi colectate şi transportate de către operator autorizat pentru colectarea acestor tipuri de deşeuri.*

*Deşeurile de pământ (cod deşeu 17.05.04) în perioada executării lucrărilor, vor fi utilizate pentru reamenajarea amplasamentului.*

*Deşeuri din construcţii-montaj (cod deşeu 17.09.04) în perioada executării lucrărilor, vor fi valorificate prin operatori economici autorizaţi.*

***e) poluarea și alte efecte nocive***:

**În perioada de realizare a investiției:**

*În timpul construcţiei:*

 *-emisii în aer: - emisii de gaze de eşapament de la utilaje - aceste emisii vor fi doar temporare*

*-zgomot: -generat de utilaje se vor resimţi pe perioade scurte de timp, execuţia lucrărilor se vor efectua numai în timpul zilei*

*În timpul funcționării:*

 *- emisii în aer:* - *nesemnificative, instalația de transport funcționează cu motor electric.*

 *- zgomot: - nesemnificativ*

 *- emisii în apă: - apele uzate menajere vor fi dirijate prin țevi din PP și PVC-KG spre căminele de inspecție proiectate, respectiv la bazinul vidanjabil cu capacitatea de 15 mc, Apele uzate menajere provenite de la bucătărie vor trece printr-un separator de grăsimi.*

***f) riscurile de accidente majore și/sau dezastre relevante pentru proiectul în cauză****,* ***inclusiv cele cauzate de schimbările climatice, conform cunoștințelor științifice:*** - nu este cazul.

***g) riscurile pentru sănătatea umană*** *(de exemplu, din cauza contaminării apei sau a poluării atmosferice):* - nu este cazul.

1. **Amplasarea proiectului**

**a) utilizarea actuală și aprobată a terenului:** *: teren în intravilanul comunei Vărșag conform Certificatului de urbanism nr. 14/24.07.2019 emis de Primăria Comunei Vărșag, folosință actuală pășune.*

**b) bogăția, disponibilitatea, calitatea și capacitatea de regenerare relative ale resurselor naturale** (inclusiv solul, terenurile, apa și biodiversitatea) din zonă și din subteranul acesteia: - *Pășunea este folosită doar în timpul iernii pentru pârtie de schi, pe perioada fără zăpadă terenul este folosit ca pășune.*

**c) capacitatea de absorbţie a mediului natural**, acordându-se atenție specială următoarelor zone:

 i) zonele umede, zone riverane, guri ale râurilor: *nu este cazul.*

 ii) zonele costiere și mediul marin: *nu este cazul.*

 iii) zonele montane şi forestiere: *nu este cazul.*

 iv) rezervaţii şi parcuri naturale: *nu este cazul.*

 v) zone clasificate sau protejate conform legislatiei în vigoare: situri Natura 2000 desemnate în conformitate cu legislația privind regimul ariilor naturale protejate, conservarea habitatelor naturale, a florei și faunei sălbatice; zonele prevăzute de legislația privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislației din domeniul apelor, precum și a celei privind caracterul şi mărimea zonelor de protecţie sanitară şi hidrogeologică: *Amplasamentul se află la 4,90 km de situl Natura 2000 ROSPA0033-Depresiunea și Munții Giurgeului.*

 vi) zonele în care au existat deja cazuri de nerespectare a standardelor de calitate a mediului prevăzute în dreptul Uniunii și relevante pentru proiect sau în care se consideră că există astfel de cazuri: *nu este cazul.*

 vii) zonele cu o densitate mare a populației: *nu este cazul.*

 viii) peisaje și situri importante din punct de vedere istoric, cultural sau arheologic: *nu este cazul.*

**3. Tipurile și caracteristicile impactului potenţial**

Efectele semnificative pe care le poate avea proiectul asupra mediului sunt analizate în raport cu criteriile stabilite la punctele 1 și 2 din Anexa III al Directivei 2014/52/UE, având în vedere impactul proiectului asupra factorilor prevăzuți la articolul 3 alineatul (1) din Directivă și ținând seama de:

 a) importanța și extinderea spațială a impactului (de exemplu, zona geografică și dimensiunea populației care poate fi afectată):

*- aria geografică: redusă, a intravilanului comunei Vărșag, jud. Harghita*

*- numărul persoanelor afectate: prin realizarea proiectului: nu vor fi persoane afectate negativ.*

 b) natura impactului: *impact pozitiv minor*.

 c) natura transfrontieră a impactului: *nu este cazul.*

 d) intensitatea și complexitatea impactului: *-*în perioada realizării proiectului*: vor rezulta deşeuri, care vor fi gestionate conform pct. 1.d.*

 e) probabilitatea impactului: *mică*.

 f) debutul, durata, frecvența și reversibilitatea preconizate ale impactului: *- nu este cazul.*

 g) cumularea impactului cu impactul altor proiecte existente și/sau aprobate: - *nu este cazul.*

 h) posibilitatea de reducere efectivă a impactului: *prin restaurarea amplasamentelor construite imediat după finalizarea lucrărilor-cu termen limită, evitarea interferențelor cu alte infrastructuri*

**II. Motivele pe baza cărora s-a stabilit neefectuarea evaluării adecvate sunt următoarele:**

- proiectul propus **nu intră** sub incidenţa art. 28 din Ordonanţa de urgenţă a Guvernului nr. 57/2007 cu modificări şi privind regimul ariilor naturale protejate, conservarea habitatelor naturale, a florei şi faunei sălbatice, fiind situat în afara perimetrelor siturilor Natura 2000 din judeţ.

**III. Motivele pe baza cărora s-a stabilit neefectuarea evaluarea impactului asupra corpurilor de apă în conformitate cu adresa nr. 13137/C.T./979/3D/23.10.2019 emisă de ABA Mureș sunt:**

- a fost emis avizul de gospodărire a apelor nr. ………………………………….

**Condiţiile de realizare a proiectului:**

a. Evitarea poluării solului şi a mediului acvatic cu produse petroliere, a pierderilor de carburanţi de la mijloacele de transport şi de la utilajele folosite în timpul executării lucrărilor

 În scopul garantării evitării poluării accidentale a mediului aveţi obligaţia ca să aveţi în dotare materiale absorbante pentru produse petroliere.

b. Este interzisă afectarea terenurilor în afara amplasamentelor autorizate pentru realizarea lucrărilor de investiţii, prin:

1. abandonarea, înlăturarea sau eliminarea deşeurilor în locuri neautorizate;
2. staţionarea mijloacelor de transport în afara terenurilor desemnate în acest scop
3. distrugerea sau degradarea, prin orice mijloace, a vegetaţiei ierboase sau lemnoase;

c. Utilizarea materiilor prime numai din surse autorizate.

d. Respectarea condițiilor impuse de Avizul de gospodărire a apelor nr……………………………….

e. Nivelul de zgomot rezultat în urma desfăşurării activităţii, va respecta prevederile SR ISO nr. 1996/2-08 şi SR 10009/2017.

f. Aveţi obligaţia de a ţine evidenţa gestiunii deşeurilor conform prevederilor H.G. nr. 856/2002 şi de a raporta această evidenţă la APM Harghita conform modelului prevăzut în anexa nr. 1 la H.G. nr. 856/2002 şi conform art. 49 alin (1) al Legii nr. 211/2011 după terminarea lucrărilor.

 Titularul proiectului are obligaţia de a notifica în scris APM Harghita despre orice modificare sau extindere a proiectului survenită după emiterea deciziei etapei de încadrare şi anterior emiterii aprobării de dezvoltare, respectiv autoritatea competentă emitentă a aprobării de dezvoltare despre orice modificare sau extindere a proiectului survenită după emiterea aprobării de dezvoltare.

 La finalizarea proiectului aveţi obligaţia de a notifica ACPM în vederea efectuării unui control de specialitate pentru verificarea respectării prevederilor deciziei etapei de încadrare. Procesul-verbal întocmit cu ocazia controlului de specialitate se anexează şi face parte integrantă din procesul-verbal de recepţie la terminarea lucrărilor.

**Răspunderea pentru corectitudinea informaţiilor puse la dispoziţia APM Harghita şi a publicului revine titularului proiectului potrivit prevederilor art. 21, alin (4) din OUG 195/2005 aprobată cu modificări şi completări prin Legea nr.265/2006, privind protecţia mediului, cu modificările şi completările ulterioare.**

**Nerespectarea prevederilor prezentei decizii atrage suspendarea sau anularea acesteia, după caz, în conformitate cu prevederile legale.**

**Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.**

 Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

 Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr.292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

 Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

 Înainte de a se adresa instanţei de contencios administrativ competente, persoanele prevăzute la art. 21 din Legea nr.292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

 Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

 Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

 **Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice și private asupra mediului și ale Legii nr. 554/2004, cu modificările și completările ulterioare.**

**DIRECTOR EXECUTIV,**

DOMOKOS László József

 **ŞEF SERVICIU AAA, ȘEF SERV CFM,**

 ing. BOTH Enikőing. SZABÓ Szilárd

 **ÎNTOCMIT, ÎNTOCMIT,**

 ing. Barabás Zoltán geogr. Mihály István